আগামী জাতীয় নির্বাচন ইসলামী আন্দোলন বাংলাদেশ -এর জন্য এক বড় চ্যালেঞ্জ। কারণ, সম্ভবত ইসলামী আন্দোলনই একমাত্র রাজনৈতিক দল-যারা এখনও পর্যন্ত এককভাবে নির্বাচনে যাওয়ার চিন্তা করছে। দলটি ২০০৮ সালের জাতীয় নির্বাচনের পর থেকেই এককভাবে নির্বাচন করার টার্গেট নিয়ে প্রস্তুতি শুরু করেছে। এর মাঝে জাতীয় রাজনীতিতে এবং ইসলামী অঙ্গণে অনেক উত্থান-পতন, ভাঙ্গা-গড়া আর মেরুকরণ হলেও ইসলামী আন্দোলন বাংলাদেশ তার স্বকীয়তা অক্ষুন্ন রাখতে সক্ষম হয়েছে। ইসলামী আন্দোলন বাংলাদেশ -এর নীতিনির্ধারকগণের সন্তুষ্টির জায়গা হলো, তাদের রাজনৈতিক কৌশল যে সঠিক, তা তাদের বিপুল সংখ্যক কর্মী-সমর্থকদেরকে বোঝাতে পেরেছেন।